נטשה ליו בורדיזו

נטשה ליו בורדיזו (באנגלית: Natasha Liu Bordizzo; נולדה ב-25 באוגוסט 1994) היא שחקנית ודוגמנית אוסטרלית. היא עשתה את הופעת הבכורה שלה כשגילמה את דמותה של אגרטל שלג בסרט "נמר דרקון: חרב הגורל" משנת 2016. בשנת 2019, היא גילמה את דמותה של הלנה וו בסדרה "עולם חדש" של נטפליקס. בשנת 2023, היא גילמה את הלוחמת המנדלורית סבין רן בסדרה של דיסני+, "אסוקה".

 ביוגרפיה 
נטשה ליו בורדיזו נולדה בסידני, ניו סאות' ויילס, אוסטרליה. אמה היא סינית ואביה ממוצא איטלקי. היא למדה בתיכון לבנות באזור מור פארק בסידני, ולאחר מכן למדה לתואר ראשון במשפטים ובתקשורת באוניברסיטה לטכנולוגיה בסידני (אנ'), ובסיום לימודיה, לוהקה לתפקיד ראשי בסרט של נטפליקס, "נמר דרקון: חרב הגורל".

 קריירה 
ב-2015 עם סיום התואר היא לוהקה לתפקיד ראשי בסרט "נמר דרקון: חרב הגורל", סרט ההמשך של "נמר, דרקון" מאת אנג לי. בורדיזו סיפרה כי היא לוהקה בשל גילה ומראה, האנגלית השוטפת שלה ויכולת אמנויות לחימה, מכיוון שיש לה חגורה שחורה בטאקוונדו והיא נהגה להתאמן בקראטה קנפו. כדי להתכונן לסרט היא עברה אימון אינטנסיבי בלחימת חרב ווגאנג.

בשנת 2016 עברה בורדיזו ללוס אנג'לס, ארצות הברית כדי להמשיך בקריירת משחק בין-לאומית.

בשנת 2017, לבורדיזו היה תפקיד משנה של דנג יאן בסרט "האמן הגדול מכולם", סרט מוזיקלי אמריקאי, בבימויו של מייקל גרייסי. הסרט יצא לאור בארצות הברית ב-20 בדצמבר על ידי פוקס המאה ה-20 והפך לאחד ממחזמר הלייב אקשן הרווחיים ביותר בכל הזמנים.

בורדיזו הופיעה גם ב"מלון מומבאי" (2018), סרט מתח אמריקאי-אוסטרלי בבימויו של אנתוני מארס שנכתב על ידי ג'ון קולי ומאראס. הוא מבוסס על הסרט התיעודי "הישרדות מומבאי" משנת 2009 על הפיגועים במומבאי ב-2008 במלון טאג' מאהל פאלאס בהודו. בורדיזו גילמה את התרמילאית האוסטרלית ברי, יחד עם דב פאטל, ארמי האמר, נזאנין בוניאדי ואנופם קר.

בשנת 2021, בורדיזו כיכבה בתפקיד ג'וליה בסרט "המציצנים" של Amazon Prime Video. הסרט צולם במונטריאול, קנדה בשנת 2019 ומספר את סיפורם של זוג אשר עד לחיי המין של שכניהם. בורדיזו נבחנה במקור לתפקיד בשיחת וידאו תוך שימוש במבטא אמריקאי, אך הבמאי ביקש ממנה לשמור על המבטא האוסטרלי שלה בסרט. באותה שנה, בורדיזו השאילה את קולה לסרט הקומדיה המצוירת "דרקון המשאלות" בתור קולה של לי נה וואנג. הדמות שלה היא סלבריטי שמעוררת השראה במסע של ילד צעיר להתאחד איתה כי פעם היו חברי ילדות.

בנובמבר 2021 דווח שבורדיזו לוהקה לתפקיד סבין רן בסדרה של מלחמת הכוכבים "אסוקה", ששודרה לראשונה באוגוסט 2023.

בורדיזו היא שגרירה של שאנל ודגמנה עבור המותג האוסטרלי Bonds.

 פילמוגרפיה 
 קולנוע 
שנה סרט תפקיד הערות 2016 נמר דרקון: חרב הגורל (אנ') אגרטל שלג2017 האמן הגדול ביותר דנג יאן 2018 הבלש מצ'יינהטאון 2 (אנ') השוטרת צ'ן יינג מלון מומבאי ברי2019 ידיים על ההדק (אנ') נובה אלכסנדר The Naked Wanderer ולארי2021 המציצנים (אנ') ג'וליה דרקון המשאלות לי נה דיבוב 2022 משמרת יום (אנ') הת'ר 2023 Heroes of the Golden Mask לי דיבוב

 טלוויזיה 
שנה סדרה תפקיד הערות Ref. 2019 עולם חדש הלנה וו תפקיד ראשי; 10 פרקים 2020 Most Dangerous Game קנדי 4 פרקים 2023–הווה אסוקה סבין רן 7 פרקים2025מסע אגדיטרייסי ליואנגפרק: "The Fish and the Whale"TBAHe Had it Comingברברהסדרה עתידית של סטן
גם מפיקה בפועל

 קישורים חיצוניים 

 הערות שוליים 

קטגוריה:שחקניות קולנוע וטלוויזיה אוסטרליות
קטגוריה:דוגמניות אוסטרליות
קטגוריה:אוסטרלים ממוצא סיני
קטגוריה:אוסטרלים ממוצא איטלקי
קטגוריה:בוגרות האוניברסיטה לטכנולוגיה בסידני
קטגוריה:לוחמות טאקוונדו
קטגוריה:אוסטרליות שנולדו ב-1994